**Informácie pre študentov o absolvenskej skúške**

Absolvenská skúška na stredných odborných školách obsahuje:

* písomnú absolventskú prácu, jej obhajobu,
* komplexnú skúšku z odborných predmetov.

**Organizácia absolvenskej skúšky**

**Absolvenská skúška sa koná v súlade so Zákonom NR SR č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov a s Vyhláškou MŠ SR č. 318/2008 Z.z. o ukončovaní štúdia na stredných školách**

Pri konaní absolventskej skúšky sa za jednu hodinu absolventskej skúšky považuje čas 60 minút. Absolventská skúška je verejná. Môže byť individuálna alebo skupinová.

Žiak môže na nej používať pomôcky uvedené v zadaní témy práce. Komplexná skúška z odborných predmetov podľa § 12 ods. 2 písm. e) sa organizuje tak, aby ju žiak ukončil v jednom dni. V jednom dni môže komisia vyskúšať najviac 12 žiakov. Termín absolvenskej skúšky a obhajoby: 16.6.2015.

Pred absolvenskou skúškou sa žiaci 5 vyučovacích dní nezúčastňujú na vyučovaní (od 8.6. do 15.6.). Tieto dni sú určené na prípravu žiakov na skúšku.

**Organizácia obhajoby absolvenskej práce**

1. Názov práce študenta, ktorý vykoná obhajobu práce je absolvenská práca
2. Čas trvania obhajoby absolvenskej práce: 30 minút

Komplexná skúška z odborných predmetov: 30 minút

1. Štruktúra obhajoby:

* predstavenie práce jej autorom (cieľ práce, charakteristika vlastnej práce, dosiahnuté výsledky) 10 minút
* prečítanie posudkov recenzentov 5 minút
* odpoveď autora práce na pripomienky recenzentov komisie 5 minút
* diskusia o práci (otázky členov skúšobnej komisie) 8 minút
* zhodnotenie obhajoby predsedom skúšobnej komisie 2 minúty

Autor absolvenskej práce musí byť oboznámený s posudkom recenzentov.